கேள்வி: தசரா யானைகள் குறித்து விரிவாக சொல்லுங்கள்.
பதில்: படிமம்:Mysore_Dasara_procession.jpg படிமம்:ChamundiElephant_(1674177).jpg தசரா யானைகள் ( ''Dasara elephants'') என்பவை மைசூரு தசரா திருவிழாவில் ஒரு அங்கமாக உள்ள யானைகள் ஆகும். விஜயதசமி நாளில் மைசூர் தசரா ஊர்வலத்தில் யானைகள் முக்கிய இடம்பிடித்துள்ளன. தலைமை யானை சாமுண்டி (சப்தகன்னியர்) தேவியுடன் தங்க அம்பாரியைச் சுமந்து செல்கிறது. இந்த தங்கத்தால் ஆன அம்பாரி 750 கிலோ எடை கொண்டது.
கேள்வி: தசரா யானைகள் - வருகை என்பது என்ன?
பதில்: தசரா பண்டிகைக்காக யானைகள் குழுவாக மைசூர் நகருக்கு வரத் தொடங்குகின்றன. அவை, விழா தொடங்குவதற்கு ஒரு மாதத்திற்கு முன்பே மைசூருக்கு வந்து, இறுதி நாளில் நடைபெறும் தங்கள் அணிவகுப்புக்கான பயிற்சியை மேற்கொள்கின்றன. யானைகளுடன் அவற்றின் யானைப்பாகன் இருப்பர். யானைகள் வழக்கமாக லாரிகளில் கொண்டு வரப்பட்டு, நாகர்ஹோளே தேசிய பூங்காவிலிருந்து மைசூர் வரை 70 கிலோமீட்டர் தூரம் நடந்து சென்று வருகின்றன. வனப்பகுதியில் இருந்து அன்சூரு தாலுகாவில் உள்ள வீராண ஹோசஹள்ளி வனச் சோதனைச் சாவடிக்கு ஒவ்வொரு பிரிவாக யானைகள் வரும்போது, மாவட்ட அமைச்சர், மைசூர் அதிகாரிகள், முக்கியப் பிரமுகர்கள், அருகிலுள்ள கிராமங்களைச் சேர்ந்த மக்கள் என அனைவரும் வரவேற்கின்றனர். கிராம மக்கள் யானைகளை வரவேற்கும்விதமாக நாட்டுப்புற நடனம் ஆடியும், மேளம் அடித்தும், பாடி ஆடுகிறார்கள். இது மைசூர் மகாராஜாக்களின் அரச மரபின் தொடர்ச்சியாக கருதப்படுகிறது.
கேள்வி: தசரா யானைகள் - அரச விருந்து பற்றி தகவல் சொல்.
பதில்: யானைகளுக்கு அந்தந்த முகாம்களில் இருக்கும் போது, கேழ்வரகு, குதிரைவாலி போன்ற தானியங்களால் செய்யபட்ட கேழ்வரகுக் களி வழங்கப்படுகிறது. ஆனால் அவை அரச நகரமான மைசூரில் தசராவிற்கு தயாராக வந்து அரச விருந்தினராக இருக்கும் போது, தசரா இறுதிப் போட்டி - மைசூரு தசரா வரை 'அரச' உணவு பரிமாறப்படுகிறது. அதாவது யானைகளுக்கு காலை மற்றும் மாலை வேளைகளில் உளுந்து, பாசிப் பயறு, கோதுமை, புழுங்கல் நெல், வெங்காயம், காய்கறிகள் வழங்க்கப்படும். பின்னர், வழக்கமான ஒத்திகையில் இருந்து திரும்பிய பிறகு, அவற்றின் உணவில் சுவை சேர்க்க நெல், நிலக்கடலை, தென்னை, வெல்லம், கரும்பு ஆகியவை கலந்து தரப்படும். இந்த உணவு ஒரு நாளைக்கு இரண்டு வேளை வழங்கப்படும். ஆலிலைகள் போன்ற கிளைத் தீவனங்களும் கிடைக்கும். ஜம்போ யானைகளுக்கு உணவு பரிமாறும் போது கூடுதல் கவனம் செலுத்தப்படுகிறது. யானைகளின் உடல் ஆரோக்கியத்தை மேம்படுத்த அதிக கலோரியும், புரதமும் நிறைந்த உணவுகள் வழங்கப்படுகின்றன. அவை ஊர்வலத்தில் அதிக எடையை சுமக்க நல்ல வலிமை தேவை. அதனால் அவற்றிற்கு சத்தான உணவு அளிக்கப்படுகிறது. காலையில் பரிமாறப்படும் உணவில் சுவைக்காக சுத்தமான வெண்ணெய் கலந்திருக்கும். சத்தான உணவைத் தவிர, உயிர்ச்சத்து மருந்துகளும் உட்செலுத்தப்படுகின்றன, இதனால் உணவு சமநிலைப்படுத்தப்படுகிறது. ஒரு யானை காடுகளில் ஒரு நாளைக்கு 400 கிலோ தீவனத்தை உண்ணும். மைசூர் அவற்றிற்கு வழங்கப்படும் உணவில் அதிக கலோரிகள் உள்ளன மேலும், இது, காட்டில் சாப்பிடுவதை விட அளவில் அதிகம்.
கேள்வி: தசரா யானைகள் - உறைவிடம் பற்றி விளக்கவும்.
பதில்: ஆண்டின் மற்ற காலங்கள் முழுவதும் யானைகளின் தங்குமிடம் பொதுவாக அவற்றின் பயிற்சி முகாம்களும், சுற்றியுள்ள தேசியப் பூங்காக்களும் ஆகும். துபாரே, ஹெப்பல்லா, மூர்கல், கல்லல்லா, நாகரஹோளே, வீரனஹோசஹள்ளி, மெட்டிகுப்பே, சுங்கடகட்டே, பந்திப்பூர், மூலேஹோல், கே. குடி, பீமேஸ்வரி ஆகிய இடங்களில் உள்ள பிரத்யேக முகாம்களில் 70 பழக்கப்பட்ட யானைகள் உள்ளன. சுமார் 240 யானைப்பாகன்கள் மற்றும் உதவியாளர்கள் இந்த யானைகளைப் பராமரிக்கின்றனர்.
கேள்வி: தசரா யானைகள் - யானைகள் பற்றி நீங்கள் என்ன அறிந்துள்ளீர்கள்?
பதில்: படிமம்:ಮೈಸೂರು_ದಸರಾ_(Mysore_Dasara)_2019_(1).webm இந்த யானைகளுக்கு பொதுவாக கன்னடத்தில் பெயரிடப்பட்டுகின்றன. இவை பொதுவாக இந்து சமயம் கடவுள்கள் மற்றும் வரலாற்று நாயகர்களின் பெயர்களைக் கொண்டுள்ளன. யானைகள் துரோணர் (யானை) பலராமன் (யானை) மொத்தமாக 30 ஆண்டுகளாக தங்க அம்பாரியில் சாமுண்டேசுவரி தேவியின் சிலையை சுமந்தன. 1998 ஆம் ஆண்டு நாகரஹோளே தேசியப் பூங்காவில் துரோணர் யானைக்கு மின்சாரம் தாக்கியதை அடுத்து பலராமன் அந்தப் பொறுப்பை ஏற்றுக்கொண்டது. பலராமனுக்கு 13 ஆண்டுகளுக்குப் பிறகு ஓய்வு அளிக்கப்பட்டுள்ளது. 52 வயதான அர்ச்சுனன் (யானை) அக்டோபர் 24, 2012 அன்று மைசூரில் நடந்த தசரா விழாவில் ஜம்பு சவாரி ஊர்வலத்தின் போது பலராமனுக்குப் பதிலாக தங்க அம்பாரி எடுத்துச் சென்றது. இந்நிகழ்ச்சியில் பரதா, காந்தி, காயத்திரி, கோகிலா, ஸ்ரீராமன், அபிமன்யு, கஜேந்திரா, பிலிகிரிரங்கா, விக்ரம், வரலட்சுமி, சரோஜினி ஆகிய யானைகள் பங்கேற்றன.
கேள்வி: தசரா யானைகள் - சர்ச்சை என்பது என்ன?
பதில்: தசரா ஊர்வலத்தில் சர்ச்சைக்குரிய வகையில் யானைகளைப் பயன்படுத்துவதை முடிவுக்குக் கொண்டுவர வேண்டும் என்று ஆர்வலர்கள் மற்றும் பரப்புரையாளர்களிடமிருந்து அழுத்தம் அதிகரித்து வருகிறது. கடந்த பல ஆண்டுகளாக நடந்த பல்வேறு நிகழ்வுகளில் தசரா யானைகளும் அவற்றின் பாகன்களும் உயிரிழந்துள்ளனர். 2018 ஆம் ஆண்டில், யானைகளின் பயிற்சி மைதானத்தில் இருந்து கசிந்த காட்சிகள் யானை துன்பத்தில் தள்ளாடுவதைக் காட்டியது. சர்வதேச பத்திரிகைகள் இந்தக் காணொளியை "இதயத்தை உடைக்கும்" என்று முத்திரை குத்தியது. மேலும் யானைகள் தசரா ஊர்வலத்தில் பங்கேற்பதற்காக இரண்டு மாதங்கள் "கடுமையான பயிற்சியை" எப்படி மேற்கொள்ள இயலும் என்றும் தெரிவித்தது.